NFL-sesongen i 2020

NFL-sesongen i 2020 var den 101. sesongen i National Football League (NFL). Sesongen begynte 10. september med NFL Kickoff Game, hvor vinnerne av Super Bowl LIV Kansas City vant over Houston. Sluttspillet ble utvidet fra 12 til 14 lag ved å legge til et tredje wild card-lag fra hver conference, og kun første seed i hver conference får en bye i første runde. Sesongen konkluderte med Super Bowl LV, ligaens mesterskapskamp, hvor Tampa Bay Buccaneers slo de regjerende mestrene Kansas City Chiefs i Raymond James Stadium i Tampa, Florida.

Oakland Raiders endret offisielt navn til Las Vegas Raiders etter at de flyttet til Las Vegas, og ble da det første laget til å være basert i delstaten Nevada. Etter en kontrovers som har vart i flere tiår og som et resultat av økt fokus på rasisme etter George Floyds død samt press fra sponsorer annonserte det tidligere Washington Redskins planer om å droppe sitt gamle kallenavn og bruke et nytt navn så snart de har sikret varemerkingen; den 22. juli tok de det midlertidige navnet Washington Football Team.

Sesongen var preget av koronaviruspandemien, men seriespillet begynte som planlagt og ingen kamper ble kansellert, selv om flere kamper ble utsatt og flere av lagene opplevde utbrudd av COVID-19. De største endringene var at hele sesongoppkjøringen, NFL International Series og Pro Bowl 2021 ble avlyst, 66 spillere valgte å stå over sesongen etter at ligaen gav dem tilbud om det, og kamper ble spilt med et begrenset antall tilskuere eller bak lukkede dører med kunstig tilskuerstøy.

Spillerbevegelser
Ligaåret og overgangsvinduet for NFL begynte 18. mars. Den 16. mars kunne lag begynne å gi bud på restricted free agents og sette en Minimum Salary Tender for å beholde eksklusiv forhandlingsrett på spillere hvis kontrakter gikk ut i 2019, og som har mindre enn tre sesonger av free agent credit. Lag måtte være under lønnstaket ifølge "Top 51"-definisjonen (de 51 best betalte spillerne på laget må han et kombinert lønnstak). 16. mars kunne klubber kontakte og begynne forhandlinger med agenter for spillere som skulle bli unrestricted free agents.

Free agency
Free agency begynte som planlagt 18. mars 2020. Merkbare spillere som byttet lag inkluderer:

 Quarterbacks Tom Brady (New England til Tampa Bay), Teddy Bridgewater (New Orleans til Carolina), Andy Dalton (Cincinnati til Dallas), Cam Newton (Carolina til New England), Philip Rivers (Los Angeles Chargers til Indianapolis) og Jameis Winston (Tampa Bay til New Orleans)
 Running backs Leonard Fournette (Jacksonville til Tampa Bay), Melvin Gordon (Los Angeles Chargers til Denver), Frank Gore (Buffalo til New York Jets), Todd Gurley (Los Angeles Rams til Atlanta), Jordan Howard (Philadelphia til Miami), Dion Lewis (Tennessee til New York Giants) og Adrian Peterson (Washington til Detroit).
 Wide receivers Nelson Agholor (Philadelphia til Las Vegas), Robby Anderson (New York Jets til Carolina), Antonio Brown (New England til Tampa Bay), Dez Bryant (New Orleans til Baltimore), Randall Cobb (Dallas til Houston), Phillip Dorsett (New England til Seattle) og Emmanuel Sanders (San Francisco til New Orleans)
 Tight ends Eric Ebron (Indianapolis til Pittsburgh), Tyler Eifert (Cincinnati til Jacksonville),Jimmy Graham (Green Bay til Chicago), Austin Hooper (Atlanta til Cleveland), Jordan Reed (Washington til San Francisco), Ted Ginn Jr. (New Orleans til Chicago) og Jason Witten (Dallas til Las Vegas)
 Offensive linemen Bryan Bulaga (Green Bay til Los Angeles Chargers), Jack Conklin (Tennessee til Cleveland), Ereck Flowers (Washington til Miami), Graham Glasgow (Detroit til Denver) og Halapoulivaati Vaitai (Philadelphia til Detroit)
 Defensive linemen Adrian Clayborn (Atlanta til Cleveland), Jadeveon Clowney (Seattle til Tennessee), Everson Griffen (Minnesota til Dallas), Linval Joseph (Minnesota til Los Angeles Chargers), Gerald McCoy (Carolina til Dallas), Emmanuel Ogbah (Kansas City til Miami), Dontari Poe (Carolina til Dallas), Robert Quinn (Dallas til Chicago) og Danny Shelton (New England til Detroit)
 Linebackers Vic Beasley (Atlanta til Tennessee), Jamie Collins (New England til Detroit), Leonard Floyd (Chicago til Los Angeles Rams), Dante Fowler (Los Angeles Rams til Atlanta), Bruce Irvin (Carolina til Seattle), A.J. Klein (New Orleans til Buffalo), Nick Kwiatkoski (Chicago til Las Vegas), Cory Littleton (Los Angeles Rams til Las Vegas), Blake Martinez (Green Bay til New York Giants), Joe Schobert (Cleveland til Jacksonville), Kyle Van Noy (New England til Miami) og Nick Vigil (Cincinnati til Los Angeles Chargers)
 Defensive backs Vonn Bell (New Orleans til Cincinnati), James Bradberry (Carolina til New York Giants), Ha Ha Clinton-Dix (Chicago til Dallas), Ronald Darby (Philadelphia til Washington), Kendall Fuller (Kansas City til Washington), Chris Harris Jr. (Denver til Los Angeles Chargers), Malcolm Jenkins (Philadelphia til New Orleans), Byron Jones (Dallas til Miami), Karl Joseph (Oakland til Cleveland), Xavier Rhodes (Minnesota til Indianapolis), Andrew Sendejo (Minnesota til Cleveland) og Desmond Trufant (Atlanta til Detroit)
 Kickerne Stephen Gostkowski (New England til Tennessee) og Greg Zuerlein (Los Angeles Rams til Dallas)

Bytter 
Følgende vesentlige bytter ble utført i løpet av ligaåret 2020:

 16. mars: Baltimore byttet TE Hayden Hurst og et pick i fjerde runde i 2020 til Atlanta mot picks i andre og femte runde i 2020.
 18. mars: Houston byttet WR DeAndre Hopkins og et pick i fjerde runde i 2020 til Arizona mot RB David Johnson, et pick i andre runde i 2020, og et pick i fjerde runde i 2021.
 18. mars: Jacksonville byttet DE Calais Campbell til Baltimore mot et pick i femte runde i 2020.
 18. mars: Minnesota byttet WR Stefon Diggs og et pick i syvende runde i 2020 til Buffalo mot et picks i første, femte og sjette runde i 2020 og et pick i fjerde runde i 2021.
 18. mars: Tennessee byttet DE Jurrell Casey til Denver mot et pick i syvende runde i 2020.
 18. mars: San Francisco byttet DT DeForest Buckner til Indianapolis mot et pick i første runde i 2020.
 18. mars: Jacksonville byttet QB Nick Foles til Chicago mot et pick i fjerde runde i 2020.
 18. mars: Carolina byttet G Trai Turner til Los Angeles Chargers mot T Russell Okung.
 18. mars: Jacksonville byttet CB A.J. Bouye til Denver mot et pick i fjerde runde i 2020.
 19. mars: Detroit byttet CB Darius Slay til Philadelphia mot et pick i tredje runde og femte runde i 2020.
 9. april: Los Angeles Rams byttet WR Brandin Cooks og et pick i fjerde runde i 2022 til Houston mot et pick i andre runde i 2020.
 21. april: New England byttet TE Rob Gronkowski og et pick i syvende runde i 2020 til Tampa Bay mot et pick i fjerde runde.
 25. april: Washington byttet OT Trent Williams til San Francisco mot et pick i femte runde i 2020 og et i tredje runde i 2021.
 25. juli: New York Jets byttet S Jamal Adams og et pick i fjerde runde i 2022 til Seattle mot S Bradley McDougald, picks i første runde i 2021 og 2022, samt et pick i tredje runde i 2021.
 30. august: Jacksonville byttet DE Yannick Ngakoue til Minnesota mot et pick i andre runde og et betinget pick i femte runde i 2021.
 4. september: Cincinnati byttet LB Austin Calitro til Denver mot DT Christian Covington.
 5. september: Las Vegas byttet WR Lynn Bowden og et betinget pick i sjette runde i 2021 til Miami mot et pick i fjerde runde i 2021.
 22. oktober: Minnesota byttet DE Yannick Ngakoue til Baltimore mot et pick i tredje runde i 2021 og et betinget pick i femte runde i 2022.
 29. oktober: Cincinnati byttet DE Carlos Dunlap til Seattle mot C B.J. Finney og et pick i syvende runde i 2021.
 3. november: San Francisco byttet LB Kwon Alexander til New Orleans mot LB Kiko Alonso og et betinget pick i femte runde i 2021.

Pensjoneringer
 C Travis Frederick – Utvalgt til Pro Bowl fem ganger og All-Pro tre ganger (førstelag en gang og andrelag to ganger). Spilte for Dallas Cowboys i hele sin 7-årige karriere.
 TE Antonio Gates – Utvalgt til Pro Bowl åtte ganger og All-Pro fem ganger (førstelag tre ganger og andrelag to ganger). Spilte for San Diego/Los Angeles Chargers i hele sin 16-årige karriere.
 LB Luke Kuechly – Utvalgt til Pro Bowl syv ganger og All-Pro syv ganger (førstelag fem ganger og andrelag to ganger), Defensive Rookie of the Year 2012, Defensive Player of the Year i 2013. Spilte for Carolina Panthers i hele sin 8-årige karriere.
 QB Eli Manning – Utvalgt til Pro Bowl fire ganger, vant Super Bowl to ganger (XLII og Super Bowl XLVI) og ble utpekt til Super Bowl MVP i begge kampene, første pick i NFL Draft 2004 og Walter Payton Man of the Year 2016. Spilte for New York Giants i hele sin 16-årige karriere.
 OT Joe Staley – Utvalgt til Pro Bowl seks ganger og All-Pros andrelag tre ganger. Spilte for San Francisco 49ers i hele sin 13-årige karriere.
 CB Aqib Talib – Utvalgt til Pro Bowl fem ganger, All-Pro to ganger (en på førstelag og en på andrelag) og vinner i Super Bowl 50. Spilte for Tampa Bay Buccaneers, New England Patriots, Denver Broncos og Los Angeles Rams i løpet av sin 12-årige karriere.
 FS Eric Weddle – Utvalgt til Pro Bowl seks ganger og All-Pro fem ganger (førstelag to ganger og andrelag tre ganger). Spilte for San Diego Chargers, Baltimore Ravens og Los Angeles Rams i løpet av sin 13-årige karriere.
 G Marshal Yanda – Utvalgt til Pro Bowl åtte ganger og All-Pro syv ganger (førstelag to ganger og andrelag fem ganger) og vant Super Bowl XLVII. Spilte for Baltimore Ravens i hele sin 13-årige karriere.

Andre pensjoneringer

Draft

NFL Draft 2020 fant sted fra 23. til 25. april 2020 gjennom videokoferanse fra forskjellige steder i USA; det skulle originalt avholdes i Paradise, Nevada, men ble flyttet på grunn av koronaviruspandemien; TV-dekningen kom fra ESPN studio i Bristol i Connecticut. Den 5. april 2020 annonserte ligaen at draftet skulle avholdes virtuelt, hvor lagenes trenere og GMer gjør sine valg via telefon eller internett hjemmefra, ettersom at lagenes kontorer og treningsfasiliteter er nedstengt. Goodell annonserte picks i første runde fra sitt hjem i Bronxville i New York.

Cincinnati Bengals, som avsluttet 2019-sesongen nederst på tabellen, hadde første pick, som de brukte på quarterback Joe Burrow fra LSU.

Spillere som trakk seg før sesongstart
Den 24. juli kom NFL og NFLPA frem til en avtale som gjorde det mulig for spillere å trekke seg fra 2020-sesongen dersom de søkte om det innen 6. august; 66 spillere valgte å trekke seg. Spillere som valgte å stå over sesongen fikk ikke lønn, men fikk $350 000 om de trekker seg av helseårsaker, og $150 000 for andre grunner. De som trakk seg av andre grunner fikk forskuddslønnen trukket fra deres lønninger i , mens spillere som trakk seg av helseårsaker fikk ikke lønnen trukket. Følgende er en liste over alle spillerne som trakk seg.

Endringer i dommerstallen
Dommer Walt Anderson ble forfremmet til NFL Senior Vice President med ansvar for trening og utvikling av dommere, en nylig opprettet stilling som jobber uavhengig av ligaens Head of Officiating Alberto Riveron. Land Clark ble forfremmet til drommer for å erstatte Anderson. Clark var dommer i Pac-12 Conference før han tok en stilling som field judge i NFL i 2018.

Trenerveteranen Perry Fewell ble utpekt til ligaens Senior Vice President of Officiatin Administration. Han styrer blant annet den daglige driften av ligaens dommeravdeling, og er hovedkontakt for trenere og general manageres spørsmål angående dømming.

Den 9. august kom NFL og NFL Referees Association frem til en avtale som gjorde det mulig for dommere å stå over 2020-sesongen dersom de meldte fra innen 13. august. De som valgte å stå over mottok en utbetaling på $30 000 og fikk garantert jobb i 2021-sesongen. Fem banedommere – line judge Jeff Bergman, back judge Steve Freeman, field judge Greg Gautreaux, field judge Joe Larrew og back judge Tony Steratore – valgte å stå over sesongen.

Følgende dommere ble ansatt før sesongstart:
 Tra Blake (Side Judge)
 Joe Blubaugh (Field Judge)
 Kevin Brown (Replay Official)
 Tyler Cerimeli (Replay Official)
 Michael Dolce (Line Judge)
 Andrew Lambert (Replay Official)
 Frank LeBlanc (Down Judge)
 Jamie Nicholson (Replay Official)
 Clay Reynard (Side Judge)
 Tab Slaughter (Umpire)
 Ross Smith (Replay Official)
 Kevin Stine (Replay Official)

Følgende dommere gikk av:
 Walt Anderson (Referee)
 Byron Boston (Line Judge)
 Jeff Rice (Umpire)
 Mike Spanier (Down Judge/Line Judge)

Regelenderinger

Permanente endringer
Følgende regelendringer for 2020-sesongen ble vedtatt under det årlige eiermøtet i mai:
 Utvide beskyttelsen for en forsvarsløs spiller til punt/kick returnere som har ballen, men ikke har fått nok tid til å unngå eller forsvare seg mot kontakt med en motspiller.
 Beholde automatisk replayanalyse av scoringer og turnovers som blir omgjort av en straffe, samt alle forsøk, vellykkede og bom, på poeng etter touchdown.
 Hindre lag fra å begå flere dødballsstraffer i fjerde kvarter eller overtid mens klokken går for å hindre manipulering av kampklokken, ved å starte klokken på snappet etter en dødballsstraffe. Regelen har blitt referert til som Bill Belichick-regelen, da han ofte har brukt taktikken.
 Lag kan hente inn tre spillere fra injured reserve etter at de har stått over åtte kamper, sammenlignet med to i tidligere sesonger.
 I november godkjente ligaen 2020 Resolution JC-2A som belønner lag for å utvikle minoritetskandidater for posisjoner som hovedtrener og general manager. Lag blir belønnet dersom personer som tilhører en minoritet blir ansatt til en av stillingene av et annet lag med et draft pick i tredje runde i de to neste draftene. Disse blir plassert på slutten av tredje runde, etter vanlige kompensasjonspicks, og kommer i tillegg til de 32 kompensasjonspickene som allerede blir utdelt.

Midlertidige regelendringer for 2020-sesongen
Følgende midlertidige regelendringer ble lansert 9. september og var kun i bruk i 2020, med muligheter for å også bruke dem i 2021 dersom protokoller for COVID-19 fremdeles var i effekt:

En spiller på injured reserve kunne aktiveres etter tre kamper, ned fra åtte.
Lag kunne hente opp et ubegrenset antall spillere fra injured reserve gjennom sesongen, istedenfor standardgrensen på tre.
Treningsstallen kunne bestå av opp til 16 spillere, opp fra 12.
Etter 16:00 ET på tirsdager i uker hvor et lag spilte en kamp kunne laget velge ut fire spillere i treningsstallen som var "beskyttet", som vil si at de ikke kunne signere kontrakt med et annet lag før deres egne lag hadde spilt sin kamp den uken.
NFL introduserte en reserve/COVID-19-liste for 2020, som var ment for spillere som hadde testet positivt for koronaviruset eller vært i kontakt med noen som testet positivt. Det var ingen nedre grense for hvor lenge spillere måtte forbli på listen, og de kunne aktiveres så snart de var godkjent av en lege.
Ligaen testet alle spillere og viktig personale for COVID-19 hver dag gjennom serie- og sluttspillet, utenom på kampdager.
Spillere som var på et lags spillerstall i uke 1 tjente automatisk en sesong mot free agency så lenge han var registrert med full lønn gjennom minst en kamp i seriespillet, ned fra normalen på seks kamper.

Alle personer på bakkenivå måtte bruke munnbind, bortsett fra spillere som var aktivt involvert i kampen eller varmet opp på sidelinjen, samt dommere som annonserte straffer eller lignende.
Den 9. oktober annonserte ligaen at trenere som nærmet seg dommere uten å dekke til munnen kunne få en straffe på 15 yards for usportslig oppførsel.

Dødsfall i 2020

Medlemmer av Pro Football Hall of Fame
Herb Adderley Adderley, en cornerback, tilbrakte 12 år i NFL med Green Bay Packers og Dallas Cowboys mellom 1960 og 1972. Han ble innlemmet i 1980 og døde 30. oktober, 81 år gammel.
Willie Davis Davis var en defensive end som tilbrakte 12 år i NFL—først to med Cleveland Browns i 1958 og '59 og resten av karrieren med Green Bay Packers fra 1960 til 1969. Han var også ekspertkommentator for NBC tidlig på 70-tallet etter at han pensjonerte seg fra idretten og stiftet senere All-Pro Broadcasting som eier flere kanaler i Los Angeles og Milwaukee. Han ble innlemmet i Pro Football Hall of Fame i 1981. Davis døde 15. april, 85 år gammel.
Fred Dean Dean var en defensive end som tilbrakte 11 år med San Diego Chargers og San Francisco 49ers fra 1975 til 1985. Han ble innlemmet i 2008 og døde 14. oktober, 68 år gammel.
Chris Doleman Doleman var en defensive end som tilbrakte mesteparten av sin 15-årige karriere med Minnesota Vikings, med noen korte løp med Atlanta Falcons og San Francisco 49ers i slutten av sin karriere. Han ble innlemmet i Pro Football Hall of Fame i 2012. Han døde 28. januar, 58 år gammel.
Kevin Greene Greene, en linebacker, tilbrakte 15 år i NFL med Los Angeles Rams, Pittsburgh Steelers, Carolina Panthers og San Francisco 49ers. Han ble innlemmet i 2016 og døde 21. desember, 58 år gammel.
Paul Hornung Hornung, en running back og placekicker, spilte for Green Bay Packers i ti sesonger og var medlem av New Orleans Saints i lagets første sesong, men spilte ikke på grunn av skade. Han ble innlemmet i 1986 og døde 13. november, 84 år gammel.
Bobby Mitchell Halfbacken Mitchell startet sin karriere i ligaen med Cleveland Browns og tilbrakte så mesteparten av sin 11-årige karriere i NFL med Washington Redskins; han var den første mørkhudede spilleren for laget, som markerte slutten på eier George Preston Marshalls 30 år lange blokkering av mørkhudede på laget. Han holdt en administrativ stilling med laget i flere tiår etter spillerkarrieren var over og ble innlemmet i Pro Football Hall of Fame i 1983. Mitchell døde 5. april, 84 år gammel.
Ken Riley Riley, en cornerback, tilbrakte hele sin 15-årige karriere med Cincinnati Bengals og ble innlemmet posthumt i 2023. Han døde 7. juni, 72 år gammel.
Gale Sayers Sayers, en running back, tilbrakte hele sin 7-årige karriere med Chicago Bears. Han var den yngste spilleren noensinne til å bli innlemmet i æresgalleriet da han var 34 år gammel i 1977. Han døde 23. september, 77 år gammel.
Don Shula Shula var hovedtrener for Baltimore Colts og Miami Dolphins i totalt 33 år; han har rekorden både for flest seiere i seriespill av en hovedtrener i NFLs historie (328) og for flest seiere totalt inkludert sluttspill (347). Shula ble innlemmet i Hall of Fame i 1997. Han døde 4. mai, 90 år gammel.
Willie Wood Wood var en safety som tilbrakte hele sin karriere med Green Bay Packers og ble innlemmet i Hall of Fame i 1989. Han døde 3. februar, 83 år gammel.
Larry Wilson Wilson tilbrakte 43 sesonger i NFL, alle med St. Louis, Phoenix og Arizona Cardinals, mellom 1960 og 2002: 13 som spiller og 30 som ansatt i administrasjonen. Som spiller nådde Wilson åtte Pro Bowls som free safety, men nådde aldri sluttspillet. Wilson, som ble innlemmet i 1978, døde 17. september, 82 år gammel.

Andre

Joe Beauchamp
Ed Biles
Rodger Bird
Matt Blair
Sam Boghosian
Pete Brewster
Allen Brown
Barry Brown
Rush Brown
Timmy Brown
Walter Bryan
Joe Bugel
Reche Caldwell
Chuck Crist
Mike Curtis
Tom Dempsey
Larry Eisenhauer
Jim Fraser
Jesse Freitas Sr.
Nesby Glasgow
Doug Hart
Carlton Haselrig
Conway Hayman
Mario Henderson
Zac Henderson
Paul Howard
Tarvaris Jackson
Les Josephson
Jim Kiick
Jon Kilgore
Phil Krueger
Lew Luce
Benny Malone
Orlando McDaniel
Pellom McDaniels
Howard Mudd
Ron Marciniak
Marv Marinovich
Greg Montgomery
Derland Moore
Manfred Moore
Jack Myers
Gern Nagler
Jerry Norton
Markus Paul
Ray Perkins
Dan Radakovich
Joe Reid
Pete Retzlaff
Gloster Richardson
Tootie Robbins
Pepper Rodgers
John Rushing
Jake Scott
Goldie Sellers
Del Shofner
Mike Stratton
Jerry Sturm
Lorenzo Taliaferro
Terry Tausch
Roosevelt Taylor
Max Tuerk
Ron Widby
Sam Wyche
Tom Yewcic
Mack Yoho
Jim Youel
Don Zimmerman
John Zook

Sesongoppkjøring
Treningsleirene for 2020-sesongen ble avholdt fra slutten av juli og ut august. Ligaen erklærte at alle treningsleirene skulle avholdes i lagenes vanlige treningsfasiliteter.

Pro Football Hall of Fame Game var originalt planlagt for 6. august mellom Dallas Cowboys og Pittsburgh Steelers, men ble den 25. juni kansellert på grunn av koronaviruspandemien. Den 3. juli stemte NFLPA for å kansellere hele sesongoppkjøringen. I et brev til seerne bekreftet kommissær Goodell den 27. juli at alle sesongoppkjøringskampene hadde blitt avlyst.

Seriespill
NFL publiserte terminlisten for seriespillet 7. mai. Sesongen ble spilt over 17 uker med sesongstart 10. september. Hvert av ligaens 32 lag spilte 16 kamper med en bye-uke per lag. Seriespillet ble avsluttet med 16 kamper 3. januar 2021, hvor alle kampene var mellom divisjonsmotstandere, som har vært tilfellet siden .

Som et resultat av logistiske problemer i sammenheng med pandemien kansellerte NFL de internasjonale kampene for sesongen; ligaen hadde tidligere annonsert at Jacksonville Jaguars skulle spille to hjemmekamper i Wembley Stadium i London, Atlanta Falcons og Miami Dolphins skulle spille en hjemmekamp hver i Tottenham Hotspur Stadium i London, og Arizona Cardinals skulle spille en hjemmekamp i Estadio Azteca i Mexico by. Kampene ble flyttet til hjemmelagenes stadioner.

Terminlisten for 2020 ble utformet med mulighet for at sesongen kan bli utsatt: hver kamp i uke 2 hadde lag som delte samme bye-uke senere i sesongen, som gjorde at disse kampene enkelt kunne flyttes til lagenes bye-uke. Uke 3 og 4 ble satt opp slik at ingen divisjonsrivaler møttes, og ingen lag hadde en bye i ukene. Lagene med en hjemmekamp i uke 3 spilte borte i uke 4 og omvendt. Dette sørget for at sesongen vil være mest mulig rettferdig dersom disse kampene ble avlyst. Disse endringene, i kombinasjon med å flytte Super Bowl tilbake tre uker, vil tillate NFL å spille en 14 kamper lang sesong med start 29. oktober, og allikevel ha Super Bowl i februar.

Planleggingsmetode
Ifølge NFLs planleggingsmetode spilte hvert lag mot de tre andre lagene i divisjonen to ganger. I tillegg spilte alle lagene mot fire lag i en annen divisjon fra hver conference. De siste to kampene for hvert lag var mot de to gjenstående lagene i samme conference som endte forrige sesong på samme posisjon i sin respektive divisjon (dvs. et lag som fullførte på fjerde plass i sin divisjon spiller mot de tre andre lagene i sin conference som også endte på fjerde plass). Divisjonsparene for 2020 ble som følger:

Høydepunkt i 2020-sesongen inkluderte:
 NFL Kickoff Game: 2020-sesongen startet med Kickoff game torsdag 10. september. Regjerende Super Bowl LIV-mestre Kansas City vant over Houston på hjemmebane. 
 Thanksgiving Day: To kamper ble spilt torsdag 26. november, inkludert den tradisjonelle doubleheaderen med Detroit hjemme mot Houston og Dallas hjemme mot Washington, hvor Houston og Washington vant. Pittsburgh skulle spilt hjemme mot Baltimore med tilskuere, men kampen ble utsatt til 2. desember etter at flere spillere og ansatte i Ravens' organisasjon testet positivt for COVID-19. Dette ble første gang siden  at det kun spilles to kamper på Thanksgiving Day.
1. juledag: Ettersom at juleaften falt på en torsdag ble den ukens Thursday Night Football-kamp flyttet til sent på ettermiddagen 1. juledag, 25. desember, hvor New Orleans slo Minnesota. Dette var første gangen NFL arrangerte en kamp på en fredag siden , som også var en julekamp.

Ettersom at siste runde av The Masters Tournament 2020 (som CBS holder rettighetene til) ble flyttet fra sin tradisjonelle dato i april til 15. november ble CBS ikke tildelt kamper med avspark 13:00 EST i uke 10.

Fleksibel planlegging på lørdager
Da terminlisten ble annonsert 7. mai annonserte ligaen samtidig at to eller tre av fem kamper i ukene 15 og 16 skulle flyttes til lørdag. Fire kamper ble sendt av NFL Network og én ble sendt av Amazon Prime Video.

Uke 15
Den 24. november annonserte NFL at to kamper skulle flyttes til lørdag 19. desember: Buffalo–Denver klokken 16:30 ET og Carolina–Green Bay klokken 20:15. De tre andre kampene NFL kunne flyttet den uken (Detroit–Tennessee, Houston–Indianapolis og New York Jets–Los Angeles Rams) forble på søndag 20. desember.

Uke 16
Den 30. november annonserte NFL at tre kamper skulle flyttes til lørdag 26. desember: Tampa Bay–Detroit klokken 13:00 ET, San Francisco–Arizona klokken 16:30 og Miami–Las Vegas klokken 20:15. San Francisco–Arizona ble tildelt Amazon. De to andre kampene NFL kunne legge til lørdagen (Cleveland–New York Jets og Denver–Los Angeles Chargers) forblir på søndag 27. desember.

Endringer i terminlisten under sesongen
Uke 4:
Pittsburgh–Tennessee ble flyttet fra 4. oktober 13:00 ET til 25. oktober 13:00 ET etter at flere av Tennessees spillere testet positivt for COVID-19.
New England–Kansas City, originalt lagt til søndag 16:25 ET, ble utsatt til mandag 19:05 ET etter at en spiller på hvert lag testet positivt for COVID-19, men forblir på CBS
Monday Night Football-kampen mellom Atlanta Falcons og Green Bay Packers ble flyttet fra 20:15 ET til 21:00 ET, fremdeles på ESPN.
Indianapolis–Chicago ble flyttet fra 13:00 ET til 16:25 ET for å fylle tidsrommet for kampen mellom New England og Kansas City.
Uke 5:
Denver–New England som originalt ble flyttet fra søndag 13:00 ET til 16:25 ET, ble igjen utsatt til mandag 17:00 ET på ESPN som den første av en doubleheader under Monday Night Football. Kampen ble igjen utsatt, til 13:00 18. oktober, etter at nok en av New Englands spillere testet positivt. Kampen forble på CBS.
Buffalo–Tennessee ble flyttet fra søndag 13:00 ET til tirsdag 19:00 ET etter at flere av Titans' spillere testet positivt for COVID-19. Kampen forblir på CBS.
Uke 6:
Kansas City–Buffalo, originalt lagt til torsdag 20:20, ble flyttet til 17:00 ET på mandagen, fremdeles på Fox og NFL Network.
New York Jets–Los Angeles Chargers, originalt lagt til 16:05 ET, ble flyttet til 16:05 ET den 22. november, fremdeles på CBS, for å tilrettelegge for kampen mellom Denver og New England i uke 5.
Miami–Denver, originalt lagt til 16:05 ET, ble flyttet til 16:05 ET den 22. november, fremdeles på CBS, for å tilrettelegge for Denver–New England.
Uke 7:
Pittsburgh–Baltimore, originalt lagt til 25. oktober 13:00 ET, ble flyttet til 1. november 13:00 ET for å gjøre plass til den utsatte kampen mellom Pittsburgh og Tennessee fra uke 4.
Los Angeles Chargers–Miami, originalt lagt til søndag 13:00 ET, ble flyttet til 16:05 ET den 15. november, fremdeles på CBS, for å tilrettelegge for kampen mellom Denver og New England fra uke 5.
Tampa Bay–Las Vegas, originalt lagt til Sunday Night Football, ble flyttet til 16:05 ET på Fox etter flere positive prøver for COVID-19 i Raiders, og for å forsikre at der var en SNF-kamp dersom kampen måtte utsettes. Seattle–Arizona Cardinals, originalt lagt til 16:05 ET på Fox, ble flyttet til SNF.
Uke 8:
Jacksonville–Los Angeles Chargers, originalt lagt til søndag 16:05 ET, ble flyttet til 16:25 ET den 25. oktober, fremdeles på CBS, for å tilrettelegge for kampen mellom Denver og New England fra uke 5.
Uke 10:
New York Jets–Miami, originalt lagt til søndag 16:05 ET, ble flyttet til 16:05 ET den 18. oktober, fremdeles på CBS, for å tilrettelegge for kampen mellom Denver og New England fra uke 5.
Cincinnati–Pittsburgh, originalt lagt til søndag 13:00 ET ble flyttet til 16:25 ET, fremdeles på Fox.
Uke 11:
Los Angeles Chargers–Denver, originalt lagt til søndag 16:05 ET, ble flyttet til 16:05 ET den 1. november, fremdeles på CBS, for å tilrettelegge for kampen mellom Denver og New England fra uke 5.
Green Bay-Indianapolis, originalt lagt til søndag 13:00 ET, ble flyttet til 16:25, fremdeles på Fox.
Uke 12:
Baltimore–Pittsburgh, originalt lagt til torsdag 20:20 ET, ble flyttet til søndag 13:15 ET, senere til tirsdag 20:00 og til slutt til onsdag 15:40 ET, fremdeles på NBC, etter at flere ansatte og spillere for Ravens testet positivt for COVID-19.
Uke 13:
På grunn av utsettelsen av Baltimore–Pittsburgh i uke 12 ble Washington–Pittsburgh, originalt lagt til søndag 13:00 ET, flyttet til mandag 17:00 ET, og Dallas–Baltimore, originalt lagt til torsdag 20:20 ET, ble utsatt til tirsdag 20:15 ET. Begge kampene forble på Fox.
Uke 14:
Green Bay–Detroit, originalt lagt til søndag 13:00 ET, ble flyttet til 16:25 ET, fremdeles på Fox.
Uke 15:
Cleveland–New York Giants, originalt lagt til søndag 13:00 ET på CBS, ble flyttet til Sunday Night Football på NBC 20:20 ET og erstattet da San Francisco–Dallas som ble flyttet til 13:00 EST på CBS.
Uke 16
Cincinnati–Houston, originalt lagt til 13:00 ET på CBS, ble flyttet til Fox, med samme klokkeslett.
Chicago–Jacksonville, originalt lagt til 13:00 ET på Fox, ble flyttet til CBS, med samme klokkeslett.
Los Angeles Rams–Seattle, originalt lagt til 16:05 ET på CBS, ble flyttet til Fox klokken 16:25 ET.
Carolina–Washington, originalt lagt til 13:00 ET på CBS, ble flyttet til 16:05 ET fremdeles på CBS.
Uke 17
Washington–Philadelphia, originalt lagt til 13:00 ET på Fox, ble flyttet 20:20 ET på NBC Sunday Night Football.
Tennessee–Houston og Jacksonville–Indianapolis, originalt lagt til 13:00 ET på CBS, ble flyttet til 16:25 ET fremdeles på CBS.
New Orleans–Carolina og Green Bay–Chicago, originalt lagt til 13:00 ET på Fox ble flyttet til 16:25 ET, fremdeles på Fox.
Los Angeles Chargers–Kansas City, originalt lagt til1 3:00 ET på CBS ble flyttet til 16:25 ET på Fox.
Arizona–Los Angeles Rams ble flyttet til CBS med samme avspark, 16:25.

Tabeller

Divisjoner

Conference

Sluttspill

Sluttspillet i 2020–21 begynte helgen 9. januar 2021 med wildcard-runden av sluttspillet. Med den nye tariffavtalen vedtatt i mars 2020 ble sluttspillet utvidet til 14 lag. Der var tre wildcard-lag i hver conference og kun det høyeste seedet fikk en bye i første runde. Det ble spilt tre kamper hver dag.

I divisjonsrunden 16. og 17. januar spilte høyeste seed i conference hjemme mot laveste gjenværende seed, og de gjenværende to lagene spilte mot hverandre. Vinnerne av disse kampene gikk videre til Conference Championships, som ble avholdt 24. januar. Super Bowl LV ble utspilt 7. februar i Raymond James Stadium i Tampa i Florida.

Dersom et utbrudd av COVID-19 førte til utsettelse av sluttspillkampene kunne bye-uken etter Conference Championships-runden bli droppet, og Super Bowl kunne bli flyttet til 28. februar.

Pro Bowl 2021 var originalt satt til 31. januar i Allegiant Stadium i Paradise i Nevada. Den 14. oktober annonserte derimot ligaen at kampen var avlyst på grunn av koronaviruspandemien. Det ble fremdeles avholdt en avstemning for spillerstallene, som ble publisert 21. desember, og ligaen avholdt et virtuelt arrangement for å hedre disse spillerne. Spillerne som ble valgt ble brukt i en kamp i videospillet Madden NFL 21. Dette var første gang siden  at Pro Bowl ikke ble arrangert.

Utslagstablå

Merkbare hendelser

Ny tariffavtale
I mars kom ligaen og National Football League Players Association (NFLPA) frem til en ny tariffavtale (CBA) som varer ut 2030-sesongen.

Den forrige tariffavtalen, signert etter NFL Lockout 2011, ville utgått etter 2020-sesongen, og ligaen og NFLPA ønsket derfor å ratifisere en ny avtale før 2020-sesongen er over for å unngå en ny spillerstreik.

Store endringer i den nye avtalen inkluderer:
 Utvidet sluttspillet fra 12 til 14 lag fra 2020-sesongen.
 Gjør det mulig for ligaen å utvide seriespillet fra 16 til 17 kamper i 2021, og kutter antallet sesongoppkjøringskamper fra fire til tre.
 Spillere får 48 % av ligaens samlede inntekter fra 2021, opp fra 47 % under den forrige avtalen. Dette øker til 48,8 % dersom seriespillet utvides til 17 kamper.
 Spillerstaller utvides fra 53 til 55 spillere. Treningsstallen utvides fra 10 til 12 spillere i 2020 og til 14 i 2022. Antallet spillere registrert på kampdag økes fra 46 til 48 spillere, hvorav minst åtte må være offensive linemen.
 Spillere kan nå gå av med pensjon etter tre sesonger i ligaen, hvor de tidligere trengte fire sesonger.
 En "fifth-year option" for spillere draftet i første runde blir garantert dersom valgt av laget. I tillegg kan lønnen for det femte året øke basert på en spillers prestasjoner i sine tre første sesonger. Tidligere var denne klausulen mulig for alle spillere som ble draftet.
 Forkorter vinduet for dopingtester fra fire måneder til to uker ved begynnelsen av treningsleir, og avvikler automatisk suspensjon basert kun på positive tester.
 En "nøytral" aktør erstatter NFLs kommissær i disiplineringssaker.
 NFL skal også forbedre lagenes treningsfasiliteter og etablere et sykehusnettverk i lagenes hjembyer, inkludert gratis helsevesen for nåværende og tidligere spillere.

Washington Redskins' nye navn
Etter økt oppmerksomhet for ulik behandling basert på rase i vaken av George Floyds død har det blitt fortgang i endringer. I mai 2020 ble et brev signert av 87 andelseiere samt investorer for Nike, FedEx og PepsiCo, som sponser Redskins og NFL, hvor de ba bedriftene om å kutte alle forbindelser med laget dersom de ikke endret navnet. I tillegg valgte flere bedrifter å fjerne Redskins' varer fra sine butikker. Laget respondere med å gjennomgå lagets identitet, navn og logo. Den 23. juli ble det annonsert at laget skulle endre navn og logo, som skulle annonseres på et senere tidspunkt. Laget begynte å spille som "Washington Football Team" frem til et permanent navn ble valgt.

Skytingen av Jacob Blake
Som respons på skytingen av Jacob Blake valgte Detroit Lions å kansellere den planlagte treningsøkten 25. august. Ni andre lag kansellerte sine planlagte treningsøkter 27. august. Flere andre lag valgte å ikke kansellere treninger, men publiserte pressemeldinger med fokus på samhold. Jacksonville Jaguars valgte å kansellere de planlagte ettermiddagsaktivitetene.

Koronavirusutbrudd

 Den 30. september ble det rapportert at totalt ti spillere og ansatte for Tennessee hadde testet positivt for koronaviruset. Titans stengte ned treningsfasilitetene ut minst 3. oktober i påvente av videre testing. Tennessees siste motstandere, Minnesota, valgte også å stenge ned sine treningsfasiliteter i avvente av flere prøveresultater. Ligaen utsatte Tennessees kamp mot Pittsburgh 4. oktober skulle utsettes til 25. oktober og utsatte senere kampen deres mot Buffalo fra 11. oktober til 13. oktober.
 Den 3. oktober ble det rapportert at New Englands quarterback Cam Newton og Kansas Citys Jordan Ta'amu hadde testet positivt for COVID-19. Kampen mellom de to lagene 4. oktober ble utsatt til 5. oktober etter at ingen andre testet positivt. New Englands cornerback Stephon Gilmore testet positivt for COVID-19 etter kampen, som førte til at New Englands kamp mot Denver 11. oktober ble utsatt til 12. oktober, i avvente av videre testing og sporing blant New Englands spillere og personale. Etter at nok en av Patriots' spillere testet positivt ble kampen igjen utsatt, da til 18. oktober. Ligaen måtte derfor flytte seks kamper over flere uker, som påvirker Denver, New England og fire andre lag.
 Den 21. oktober ble det rapportert at Las Vegas OT Trent Brown testet positivt for COVID-19. Fem andre spillere, som var i nærkontakt med Brown, ble plassert på COVID-19-listen. Las Vegas' kamp mot Tampa Bay ble flyttet bort fra den ukens Sunday Night Football for å sikre at det var en kamp i det tidsrommet.
 Den 24. oktober testet Buffalos tight end Dawson Knox positivt for viruset. Han og tre andre spillere, inkludert alle lagets tight ends utenom Tyler Kroft, ble plassert på COVID-19 injured reserve. Buffalo spilte kampen mot New York Jets som planlagt, med fullback Reggie Gilliam som reserve tight end.
 Den 23. november testet Baltimores running backs Mark Ingram II og J.K. Dobbins positivt for COVID-19. I løpet av resten av uken og den neste uken var det 18 spillere som enten testet positivt eller var utsatt for smitte, som betydde at de ikke kunne spille. Ravens' kamp på Thanksgiving Day ble utsatt, først til søndag ettermiddag og deretter til tirsdag 1. desember og igjen til onsdag 2. desember. Blant spillerne som testet positivt var: QB Lamar Jackson, OL Patrick Mekari, C Matt Skura, FB Patrick Ricard, LS Morgan Cox, TE Mark Andrews, WR Willie Snead, DE Calais Campbell og NT Brandon Williams.
 Den 28. november ble Denvers quarterbacks Drew Lock, Brett Rypien og Blake Bortles utelukket for kampen mot New Orleans i uke 12 etter å ha vært i nærkontakt med Jeff Driskel, som testet positivt for viruset; laget kunne ikke signere en ny quarterback for kampen da en eventuelt ny signering ikke kunne kommet seg gjennom smitteprotokollene i tide. Dette førte til at Broncos løftet opp Kendall Hinton, en wide receiver, fra treningsstallen, og brukte han som quarterback sammen med running back Royce Freeman. Hinton startet kampen og gikk 1/9 for 13 yards og to interceptions. Freeman hadde ingen pasningsforsøk.

Rekorder, milepæler og merkbare statistikker
Uke 1
 Drew Brees slo karriererekorden for pasningsforsøk med sitt 10 170. pasningsforsøk. Den gamle rekorden på 10 169 tilhørte Brett Favre.
 Tom Brady ble den tredje spilleren til å nå 10 000 pasningsforsøk, etter Brees og Favre.
 Frank Gore slo NFL-rekorden for flest kamper i seriespill av en running back med 227. Den gamle rekorden på 226 tilhørte Emmitt Smith.
 Russell Wilson ble den andre spilleren til å nå minst 30 000 pasningsyards og 4 000 yards på løp, etter Steve Young.
 Baltimore Ravens ble det første laget til å score 30+ poeng i tre sesongåpningskamper på rad etter en 38–6 seier over Cleveland Browns.

Uke 2
 Joe Burrow slo rekorden for flest fullførte pasninger i en kamp av en nykommer med 37. Den gamle rekorden på 36 var delt mellom Marc Bulger, Chris Weinke og Carson Wentz.
 Drew Brees ble den første spilleren til å nå 550 touchdownpasninger i en karriere.
 Tom Brady ble den andre spilleren til å nå 75 000 pasningsyards, etter Brees.
 Dak Prescott ble den første quarterbacken til å nå 400 pasningsyards og tre touchdowns på løp i en kamp.

Uke 3
 Ryan Fitzpatrick ble den første quarterbacken til å slå samme motstander som spiller for seks forskjellige lag etter å ha ledet Miami til seier over Jacksonville. Fitzpatrick vant også over Jacksonville som startende quarterback for Cincinnati, Buffalo, Tennessee, Houston og New York Jets.
 Philip Rivers ble den sjette spilleren til å nå 60 000 pasningsyards.
 Rivers ble også den sjette spilleren til å nå 400 touchdownpasninger.
 Russell Wilson satte en rekord for flest touchdownpasninger i løpet av lagets tre første kamper med 14. Den gamle rekorden på 13 tilhørte Patrick Mahomes.
 Wilson ble også den femte spilleren i NFLs historie til å kaste minst fire touchdownpasninger i tre strake kamper.
 Patrick Mahomes ble den kjappeste spilleren til å nå 10 000 pasningsyards, etter 34 kamper. Den gamle rekorden på 36 tilhørte Kurt Warner.
 Atlanta Falcons ble det første laget til å tape to kamper i en sesong etter å ha ledet med 15+ poeng ved starten av fjerde kvarter.
 Chicago Bears ble det første laget i NFLs historie til å vinne to kamper i en sesong hvor de lå under med 16+ poeng ved starten av fjerde kvarter.

Uke 4
 Tom Brady ble den andre spilleren til å nå 550 touchdownpasninger, etter Drew Brees.
 Brady ble også den eldste spilleren til å kaste fem touchdownpasninger i en kamp, 43 år og 62 dager gammel. Rekorden tilhrøte tidligere Warren Moon som gjorde det 40 år og 342 dager gammel.
 Dak Prescott ble den første spilleren til å ha 450+ pasningsyards i tre kamper på rad.
 Prescott satte også rekorden for flest pasningsyards over to og tre kamper på rad, med henholdsvis 974 og 1 424.
 Lamar Jackson ble den kjappeste quarterbacken til å nå 5 000 pasningsyards og 2 000 yards på løp, etter 35 kamper. Den gamle rekorden på 39 tilhørte Michael Vick.
 Joe Burrow ble den første nykommeren i NFLs historie til å nå 300+ pasningsyards i tre kamper på rad.
 Aaron Rodgers ble den 11. spilleren til å nå 4 000 pasninger.
 Russell Wilson tangerte rekorden for flest touchdownpasninger gjennom sesongens fire første kamper med 16. Rekorden var tidligere satt av Peyton Manning.

Uke 5
 Tom Brady ble den andre spilleren til å nå 6 500 fullførte pasninger, etter Drew Brees.
 Brady satte også en ny rekord for flest kamper med en touchdownpasning med sin 250. kamp. Den gamle rekorden på 249 tilhørte Brett Favre.
 Philip Rivers ble den femte spilleren til å fullføre 5 000 pasninger.
 Romeo Crennel ble den eldste hovedtreneren i NFLs historie, 73 år og 113 dager. Den gamle rekorden på 72 år og 318 dager tilhørte George Halas, og hadde stått siden .

Uke 6
Ben Roethlisberger forbigikk John Elway for 5. plass i seiere av en startende quarterback, med 149.

Uke 7
 Drew Brees ble den første spilleren til å fullføre 7 000 pasninger.
 Ben Roethlisberger ble den femte quarterbacken til å vinne 150 kamper som starter.
 Russell Wilson tangerte rekorden for flest touchdownpasninger i sitt lags seks første kamper med 22. Rekorden ble tidligere satt av Peyton Manning.
 Wilson og Kyler Murray ble de første to quarterbackene til å nå 300 pasningsyards og 50 yards på løp i samme kamp.
 Cleveland Browns og Cincinnati Bengals satte kombinert en NFL-rekord med fem go-ahead touchdownpasninger i kampens fjerde kvarter.

Uke 9
Patrick Mahomes ble den kjappeste spilleren til å nå 100 touchdownpasnigner, etter 40 kamper. Den gamle rekorden tilhørte Dan Marino, som gjorde det etter 44 kamper.
Lamar Jackson tangerte rekorden for seierprosent etter 30 kamper som starter, med . Rekorden ble satt av Marino.
Tampa Bay Buccaneers satte en ny rekord for færrest forsøk på løp i en kamp med fem. Den gamle rekorden på seks var delt av fire lag.
 Baltimore Ravens slo rekorden for flest kamper på rad med 20+ poeng med 31, siden 2018. Den gamle rekorden på 30 ble satt av Denver Broncos mellom 2012 og 2014.

Uke 10
Philip Rivers forbigikk Dan Marino for femteplass på topplisten over pasningsyards i seriespill.
Kyler Murray ble den første spilleren til å score en touchdown på løp og ha en touchdownpasning i fem kamper på rad.
Cordarrelle Patterson tangerte NFL-rekorden med sin åttende kickoff return touchdown.

Uke 12
 Callie Brownson, Cleveland Browns' Chief of Staff, ble den første kvinnelige posisjonstreneren i NFLs historie da hun tok over som midlertidig tight ends coach i Browns' kamp.
 Aaron Rodgers ble den 11. spilleren til å nå 50 000 pasningsyards.

Uke 13
 Philip Rivers ble den 7. spilleren til å forsøke 8 000 pasninger.
 Aaron Rodgers ble den kjappeste spilleren til å nå 400 touchdownpasninger, etter 193 kamper. Den gamle rekorden på 205 tilhørte Drew Brees. Han er også den syvende spilleren til å nå milepælen.
 Justin Houston tangerte NFL-rekorden for flest safeties forårsaket med 4.

Uke 14
 Alex Smith ble den 29. startende quarterbacken til å nå 100 seiere (serie- og sluttspill).
 Jamal Adams satte en sesongrekord for flest sacks av en defensive backs med 8,5. Den gamle rekorden på 8,0 ble satt av Adrian Wilson i 2005. Adams avsluttet sesongen med 9,5 sacks.
 Pittsburgh Steelers slo rekorden for flest kamper på rad med minst én sack med 70, en rekke som begynte i 2016. Den gamle rekorden på 69 ble satt av Tampa Bay Buccaneers mellom 1999 og 2003.
 Baltimore Ravens og Cleveland Browns tangerte NFL-rekorden for flest touchdowns på løp i en kamp med ni. Rekorden tilhørte før to kamper fra 1922 (Rock Island Independents mot Evansville Crimson Giants og Racine Legion mot Louisville Brecks).
 Baker Mayfield ble den første quarterbacken i NFLs historie til å tape to kamper hvor laget hans scoret 42 poeng.
Derrick Henry slo rekorden for flest kamper med minst 200 yards på løp og to touchdowns, med sin fjerde kamp. Den gamle rekorden på tre var delt mellom Jim Brown, Barry Sanders og LaDainian Tomlinson.

Uke 15
 Aaron Rodgers ble den første spilleren til å kaste minst 40 touchdownpasninger i tre sesonger.
 Matt Ryan forbigikk Fran Tarkenton for 10. plass på topplisten for touchdownpasninger.
 Drew Brees forbigikk Anthony Calvillo for flest pasningsyards i en profesjonell liga med 79 846. Calvillo kastet for 79 816 yards i Canadian Football League.
 Ben Roethlisberger ble den syvende spilleren til å nå 60 000 pasningsyards.
 Roethlisberger ble også den sjette spilleren til å fullføre 5 000 pasninger.

Uke 16
 Drew Brees ble den første spilleren til å nå 80 000 pasningsyards.
 Alvin Kamara tangerte rekorden for flest touchdowns på løp i en kamp med seks. Rekorden ble satt av Ernie Nevers i 1929.
Minnesota Vikings og New Orleans Saints tangerte NFL-rekorden for flest touchdowns på løp i en kamp med ni. Den gamle rekorden tilhørte to kamper i 1922 (Rock Island Independents mot Evansville Crimson Giants og Racine Legion mot Louisville Brecks) og en kamp mellom Baltimore Ravens og Cleveland Browns i 2020.
 Tom Brady ble den tredje quarterbacken til å spille i 300 kamper, etter George Blanda og Brett Favre. Brady tangerte også Favres rekord for flest kampstarter i seriespill av en quarterback med 298.
 Justin Herbert slo rekorden for flest touchdownpasninger av en nykommer med 28. Den gamle rekorden på 27 ble satt av Baker Mayfield.
 Travis Kelce satte en ny sesongrekord for flest mottatte yards av en tight end, totalt 1 416 ved sesongslutt, som tidligere var 1 377 yards satt av George Kittle i .
 Frank Gore ble den tredje spilleren til å nå 16 000 yards på løp, etter Walter Payton og Emmitt Smith.

Uke 17
 Tom Brady satte rekorden for flest kampstarter i seriespill av en quarterback med 299. Den gamle rekorden på 298 tilhørte Brett Favre.
 Philip Rivers forbigikk Dan Marino for femte flest touchdownpasninger i en karriere.
 Lamar Jackson ble den første quarterbacken til å nå 1 000 yards på løp flere sesonger på rad.
 Derrick Henry ble den åttende spilleren til å nå 2 000 yards på løp i en sesong.
 Mike Evans ble den første spilleren til å nå 1 000 mottatte yards i hver av en spillers syv første sesonger.
 Matt Prater satte rekorden for flest field goals over 50 yards i en karriere med 59. Den gamle rekorden på 58 tilhørte Sebastian Janikowski.
 Washington Football Team tangerte Seattle Seahawks' rekord for laveste seierprosent () for et lag som nådde sluttspillet og ble det første laget til å nå et sluttspill etter å ha startet sesongen 2–7. Ingen av de 262 lagene som tidligere hadde startet en sesong 2–7 nådde sluttspillet.
 For første gang i NFLs historie hadde hjemmelag flere tap enn seiere, med et sammenlagtresultat på .
 Cleveland Browns kvalifiserte seg til sluttspillet for første gang siden 2002 og satte en stopper for den lengste aktive sluttspilltørken i NFL etter 17 sesonger.
 12 692 poeng ble scoret i løpet av sesongen, med i snitt 49,6 poeng per kamp. Den gamle rekorden på 11 985 (46,8 poeng per kamp) ble satt i .
 1 473 touchdowns ble scoret i løpet av sesongen. Den gamle rekorden på 1 371 ble satt i .

Wildcardrunden
 Cleveland Browns tangerte rekorden for flest poeng i første kvarter av en sluttspillkamp med 28. Den gamle rekorden ble satt av Oakland Raiders i 1969.
 Mike Priefer ble den første fungerende hovedtreneren til å vinne en sluttspillkamp i NFLs historie da Cleveland Browns slo Pittsburgh Steelers. Priefer var vikar for hovedtrener Kevin Stefanski, som ikke kunne delta på grunn av COVID-19-protokoller.
 Ben Roethlisberger hadde sin fjerde kamp med 500+ pasningsyards, og forbedret sin egne rekord. Han ble også den andre spilleren noensinne til å kaste for over 500 pasningsyards i en sluttspillkamp, etter Tom Brady.
 Roethlisberger satte også rekorden for flest fullførte pasninger i en kamp (serie- og sluttspill) med 47. Den gamle rekorden på 45 var delt av Drew Bledsoe og Jared Goff.
 Tom Brady ble den eldste spilleren (43 år, 159 dager) til å kaste en touchdownpasning i en sluttspillkamp. Rekorden tilhørte tidligere George Blanda, som var 43 år og 108 dager gammel.

Divisjonsrunden
Tom Brady ble den eldste spilleren til å ha en touchdown på løp i en sluttspillkamp, 43 år og 167 dager gammel. Rekorden tilhørte tidligere John Elway, som var 38 år og 166 dager gammel.

Super Bowl LV
Tampa Bay Buccaneers ble det første laget noensinne til å spille i og vinne et Super Bowl i sitt eget stadion.
 Tom Brady ble den første spilleren i ligaens historie til å spille i ti Super Bowls.
 Brady ble den andre quarterbacken til å starte i et Super Bowl for et lag fra hver conference etter Craig Morton, og ble også den første til å vinne kampen med et lag fra hver conference.
 Brady ble den eldste spilleren til å spille i et Super Bowl, 43 år og 188 dager gammel. Rekorden tilhørte tidligere nå Matt Stover, som var 42 år og 11 dager i Super Bowl XLIV.
 Brady og Rob Gronkowski satte en rekord for flest touchdownpasninger mellom en quarterback og en mottaker med 13. Den gamle rekorden på 12 tilhørte Joe Montana og Jerry Rice.
 Bruce Arians ble den eldste hovedtreneren til å vinne et Super Bowl, 68 år og 127 dager gammel.

Statistikkledere i seriespillet

Priser

Individuelle sesongpriser
De 10. årlige NFL Honors, som hedrer sesongens beste plays og spillere, ble avholdt 6. februar 2021 i SoFi Stadium i Los Angeles.

All-Pro

Følgende spillere ble utvalgt til All-Pro av Associated Press.

Ukens/månedens spiller
Følgende spillere ble utpekt til ligaens beste i løpet av 2020-sesongen:

Endringer i hovedtrenere og administrasjoner

Hovedtrenere

Offseason

Under sesongen

Endringer i administrasjoner

Offseason

Under sesongen

Stadioner

Endringer og flyttinger
 Dette var den første sesongen hvor Los Angeles Chargers og Los Angeles Rams delte SoFi Stadium i Inglewood, California. Chargers spilte i Dignity Health Sports Park de tre siste sesongene, og Rams brukte Los Angeles Memorial Coliseum de siste fire sesongene. SoFi Stadium ble det fjerde stadionet siden sammenslåingen av AFL og NFL i 1970 som deles av to lag. (Shea Stadium, Giants Stadium og MetLife Stadium, som alle ble delt av New York Jets og New York Giants, er de tre andre).
 Raiders flyttet fra Oakland til Las Vegas og spilte sine hjemmekamper i Allegiant Stadium i Paradise, Nevada.
 I forkant av 2020-sesongen hadde Buffalo Bills muligheten til å avslutte sin leiekontrakt i hjemmestadionet om de var villige til å betale $28 millioner. Den 31. januar annonserte laget at de ikke kom til å kjøpe seg ut av kontrakten. Siden Bills ikke valgte å trekke seg kan ikke laget avslutte leieavtalen før det utgår etter 2022-sesongen.
Den 15. juli annonserte New Era Cap Company at de kom til å avslutte avtalen om navnerettigheter for Bills' stadion. Stadionet ble omdøpt «Bills Stadium» for 2020-sesongen og skal beholde navnet frem til en ny sponsor blir funnet.
Dette var siste sesongen hvor Mercedes-Benz hadde navnerettighetene for New Orleans Saints' Mercedes-Benz Superdome.
Den 19. november ble Seattle Seahawks' CenturyLink Field omdøpt til Lumen Field etter at CenturyLink endret navn til Lumen Technologies.

Restriksjoner som følge av COVID-19

NFL tillot lag å selv avgjøre om de vil slippe inn spillere, dersom det ikke forbys av lokale lover. Totalt 19 lag slapp inn tilskuere med begrenset kapasitet i minst en hjemmekamp i seriespillet. To lag som ikke hadde tilskuere i tribunene i seriespillet slapp inn tilskuere i sluttspillet. Seks lag slapp inn tilskuere i alle hjemmekampene i sesongen. De fleste lag har ikke utelukket å slippe inn tilskuere senere i sesongen. Las Vegas Raiders erklærte at de kom til å spille bak lukkede dører hele sesongen Kommissær Roger Goodell og ligaens konkurransekomite bestemte at det å ha tilskuere ikke skapte en konkurransefordel. Vikings' trener Mike Zimmer, Bills' trener Sean McDermott og Raiders' eier Mark Davis sa seg uenige.

NFL krevde at eventuelle tilskuere skulle bruke ansiktsmasker, og det var også en sjanse for at de måtte signere en ansvarsforsikring. I tilfeller hvor tilskuere var tillatt hadde kamper ikke underholdning på banen, inkludert cheerleadere, maskoter, korps, flaggbærere og alle andre underholdere. For å øke avstanden mellom tilskuere og banen krevde ligaen at de første seks til åtte radene med seter ble sperret med presenning. Lag hadde mulighet til å selge ekstra reklameplasser på disse presenningene. Lag hadde muligheten til å arrangere halftime shows, men disse kunne ikke arrangeres i stadionet.

Den 13. mai annonserte tjenestemenn i California at de vurderte å ikke tillate Los Angeles Chargers, Los Angeles Rams eller San Francisco 49ers å spille kamper i sine hjemmestadioner. Las Vegas' Allegiant Stadium og Arizonas State Farm Stadium ble nevnt som alternative stadioner for disse lagene. Alle tre lagene fikk begynne sesongen i hjemmestadionene sine, uten tilskuere. 49ers måtte flytte til State Farm Stadium for de tre siste hjemmekampene i desember etter at Santa Clara County innførte et mandat mot kontaktsport den 29. november.

Ligaen la også ned krav om bruk av kunstig tilskuerstøy inni alle stadioner med tilskuertall under , med en konstant lyd på 70 desibel. Det var ligaen selv som står for støyen, og lag kunne få bot eller miste fremtidige draft picks dersom de endret eller påvirket støyen (eksempelvis ved å endre volumnivået). Den 25. september tilpasset ligaen reglene, som tillot lag å spille støy opp til 80 desibel. Volumet skulle bestemmes i forkant av kampen og holdes konsekvent frem til kampen var over. For å ikke bruke kunstig tilskuerstøy måtte et stadion ha minst 2 500 tilskuere.

Uniformer
 Cleveland Browns: Den 15. april avduket Browns et nytt uniformdesign som var basert på uniformene laget brukte før 2015. Noen av elementene fra de gamle uniformene ble beholdt, inkludert en lysere oransje farge, utformingen av spillernes numre, og de brune ansiktsmaskene.
 Indianapolis Colts: Den 13. april annonserte Colts at de skulle legge til seriffer på trøyenumrene i likhet med designet brukt på 50- og 60-tallet. De avduket også en modernisert tekstlogo og en sekundærlogo hvor omrisset av delstaten Indiana var skåret ut i bokstaven C. De introduserte også en ny farge, amboltsort, som skal brukes på Nike-logoen på de hvite trøyene.
 Atlanta Falcons: Den 8. april avduket Falcons nye uniformer med en større logo på hjelmene, ansiktsmasker i sølv, ny skrifttype for navn og numre, og bokstavene "ATL" over spillernumrene. Laget valgte igjen de sorte trøyene som hoveduniformer.
 Los Angeles Chargers: Den 24. mars annonserte Chargers at de skulle erstatte de marineblå ytterlinjene på hjelmlogoen med pudderblå, i samsvar med da laget året før bestemte seg for å bruke pudderblå på hoveduniformene. De debuterte også en ny tekstlogo på brystet med et lyn som kommer ut av Aen i Chargers. Den 21. april avduket Chargers de nye uniformene. 
 Los Angeles Rams: Den 23. mars avduket Rams en ny logo og nye lagfarger. De nye fargene er lysere utgaver av fargene brukt i throwback-uniformene for 1999, "Rams Royal" og "Sol", henholdsvis kongeblå og gull. Den nye primærlogoen har bokstavene "LA" utformet som et bukkehorn som vokser ut av toppen av "A"en. Laget annonserte nye uniformer 13. mai. Laget la til en offwhite bortetrøye, med fargenavnet "Bone". Andre elementer inkluderer lagets tekstlogo på høyre side av brystet og unikt stoff for numrene. Hjelmene har også et metallisk skall i "Rams Royal" med et nytt horndesign som matcher logoens.
 New England Patriots: Det helt blå "Color Rush"-designet ble lagets hoveduniform på hjemmebane, med oppdater blokkbokstaver og -numre, med blå/røde/hvite sokker. En tilsvarende hvit uniform ble også avduket, med blå bukser. Begge versjonene har skulderstriper som et nikk til den klassiske "Pat Patriot"-uniformen.
 Tampa Bay Buccaneers: Den 7. april avduket Buccaneers nye trøyer som hentet inspirasjon fra uniformene laget brukte fra 1997 til 2013, med firkantede numre, sorte masker, bukser i pewter og helt hvite borteuniformer. Noen av elementene fra 2014-uniformene ble beholdt, inkludert den forstørrede logoen med flagg og sverd i kryss, samt den moderne skipslogoen på ermene. Laget avduket også en Color Rush-uniform som var helt pewter.
 Washington Football Team: Den 23. juli annonserte laget at de skulle spille 2020-sesongen under navnet «Washington Football Team», og droppet umiddelbart den gamle logoen mens de beholdt lagfargene. Uniformene var i stor grad identiske som før, men stripen over midten av hjelmen var fjernet, og logoen ble erstattet med spillerens trøyenummer i gull, og uniformene hadde en tekstlogo for «Washington» på brystet. I desember begynte laget å brukte hvite trøyer med hvite bukser på bortebane, for første gang siden 2009.

Emblemer
 Arizona: Et emblem for å minnes Hall of Famer Larry Wilson, med hans trøyenummer 8 i en sort (rød og hvit trøye) eller hvit sirkel (sort trøye).
 I anledning lagets 60-årsjubileum bruker Dallas Cowboys et spesialdesignet emblem på trøyene.
 Las Vegas Raiders bruker et emblem i anledning lagets første sesong i Las Vegas.
 Miami Dolphins bruker et emblem for å minnes avdøde Hall of Fame hovedtrener Don Shula, med hans navn og nummeret 347, som representerer antallet seiere han hadde i løpet av sin karriere.
 Washington Football Team bruker et emblem for å minnes den avdøde Hall of Fameren Bobby Mitchell, med hans trøyenummer 49 i en sort sirkel.
 New York Jets bruker et emblem som hedrer filantropen Betty Wold Johnson, moren til Jets' CEO Christopher Johnson.

Media
Dette var det syvende året under den gjeldende kontraktene med ESPN, CBS, Fox og NBC. Dette inkluderer "cross-flexing" av ettermiddagskamper på søndager mellom CBS og Fox før eller under sesongen (uavhengig av det besøkende lagets conference). NBC fortsatte å sende Sunday Night Football og det årlige Kickoff Game. ESPN fortsatte dekningen av Monday Night Football og en wildcardkamp, hvor sistnevnte også blir sendt på ABC. ESPN og ABC skulle også dekke Pro Bowl 2021, før kampen ble avlyst. Fox fortsetter dekning av Thursday Night Football sammen med NFL Network.

CBS dekket Super Bowl LV. Under den gjeldende rotasjonen var det originalt planlagt at NBC skulle dekke kampen, men den ble byttet til CBS mot Super Bowl LVI som utspilles under Vinter-OL 2022.

Selv om ESPNs nåværende avtale for Monday Night Football utgår i 2021 og kontraktene med CBS, Fox og NBC utløper i 2022 kunne ligaen begynt forhandlinger for nye kringkastingsavtaler i 2020. I forkant av 2020-sesongen hadde ligaen muligheten til å avslutte DirecTVs eksklusive kontrakt for NFL Sunday Ticket, ligaens mediapakke for områder som ikke har dekning for kampene. Per august 2020 hadde NFL ikke trukket seg fra avtalen.

I anledning Monday Night Footballs 50-årsjubileum 21. september sendte ESPN New Orleans Saints at Las Vegas Raiders som en "Megacast" på ABC (den første seriekampen som sendes på ABC siden ) og ESPN2 med alternativ dekning med forskjellige gjester i løpet av kampen.

Rettighetene til de to nye wildcard-kampene ble tildelt CBS og NBC; nettverkene betalte rundt $70 millioner hver for kampen. CBS planlegger også å ha en alternativ dekning av kampen på Nickelodeon som er rettet mot et yngre publikum, mens NBC dekker kampen på spansk på Telemundo.

Den 29. april fornyet Amazon de digitale rettighetene for Thursday Night Football ut 2020-sesongen, og viderefører dermed det eksisterende opplegge med at 11 kamper som sendes på Fox også sendes på Prime Video og Twitch, samt legger til eksklusive verdensomspennende rettigheter til en kamp sent i sesongen, hver sesong (som også sendes på stasjoner i de konkurrerende lagenes mediemarkeder og produseres av CBS).

Per 2019-sesongen har lokale stasjoner i markeder med lag i NFL i enkelte situasjoner hatt lov til å sende en ekstra NFL-kamp i tillegg til kampen som involverer byens egne lag. Den gamle versjonen av regelen begrenset antallet slike kamper til to per sesong; i 2020 ble dette utvidet til fire per sesong.

Personale
CBS' ledende ekspertkommentator Tony Romo fikk en fornyet kontrakt verdt $17 millioner per år, den mest lukrative avtalen for en kommentator i NFLs historie.

CBS skilte også lag med sin #2-kommentator Dan Fouts, som erstattes av Fox' #2-kommentator Charles Davis. Fox fylle plassen med Daryl Johnston.

For å begrense arbeids- og reisemengden stod NBC Sunday Night Footballs hovedkommentator Al Michaels over flere kamper til fordel for Mike Tirico (inkludert minst én kamp tidlig i sesongen og hovedkampen på Thanksgiving — som i de siste sesongene har blitt tildelt Tirico fremfor Michaels).

ESPN erstattet Monday Night Football-kommentatorene Joe Tessitore og Booger McFarland med Steve Levy, Brian Griese og Louis Riddick. Levy og Griese hadde vært kommentatorer for ESPNs dekning av college football før de fikk stillingen i Monday Night Football, og Levy hadde også vært hovedkommentator for ESPNs dekning av XFL. Duoen får sin debut for MNF under kampen mellom Titans og Broncos, mens collegekommentatorene Chris Fowler og Kirk Herbstreit dekker den første kampen, mellom Steelers og Giants.

Etter å ha brukt et homofobisk skjellsord under en av Cincinnati Reds' kamper ble Thom Brennaman fjernet fra Fox' kommentatorliste for NFL i 2020. Brennaman, som også er ansatt av Reds, ble suspendert fra kamper «until further notice.» Kevin Kugler erstattet Brennaman.

Dette var Chris Spielmans siste sesong med Fox da han før uke 14 forlot selskapet for å ta en administrativ stilling med Lions. Brock Huard, som nylig var hentet inn til Fox, ble flyttet opp for å fylle rommet med Kevin Kugler som Spielmans erstatning.

Koronaviruspandemiens effekt på medieproduksjon
Nettverkene hadde 46 ansatte til stede under hver kamp, men hadde ikke lov til å ta i bruk sidelinjereportere. CBS og NBC sendte kommentatorer til stadionene, men deler av produksjonen skjedde i nettverkenes hovedkvarter. NFL krevde at personale som kom fra utlandet gikk i karantene i 14 dager før de begynte i jobb.

Ligaen stilte med kunstig tilskuerstøy som kunne brukes av kringkastere i tillegg til den kunstige støyen i stadioner med under 2 500 tilskuere. Tilskuerstøyen var produsert av NFL Films basert på tidligere kamper i de gjeldende stadionene. Dette inkluderte bakgrunnsstøy, reaksjoner fra publikum, samt lags egne kamprop, og var mikset av en lokal lydtekniker som var til stede på stadion under kampen. I mai 2020 sa Fox' hovedkommentator Joe Buck at nettverket ikke hadde utelukket muligheten for å bruke kunstig tilskuerstøy på TV-sendinger for å gjøre opp for muligheten for kamper med begrenset antall tilskuere eller tomme stadioner, og at Fox undersøkte muligheten for å skjule de tomme tribunene med dataanimerte publikum. Fox brukte også et slikt system under nettverkets dekning av Major League Baseball, og annonserte senere at de skulle ta i bruk samme teknologi for utvalgte NFL-kamper. NBC valgte å ikke ta i bruk dataanimerte tilskuere, og sa at det ikke var aktuelt med tanke på alle kameravinklene de måtte tilpasse det for. Nettverket introduserte et nytt 180-graders kamera i 8K-oppløsning som skulle kobles til Skycam-enheten og som skull gi et mer "intimt" bilde ovenfra (og erstattet dermed bilder som ville vist mangelen på tilskuere). I kamper uten tilskuere plasserte CBS sitt Skycam over tribunene for å tilby nye vinkler.

Mest sette kamper i seriespillet
DH = doubleheader; SNF = Sunday Night Football; MNF = Monday Night Football; TNF = Thursday Night Football

*Merk — DH-kamper i det sene vinduet er kampene som ble vist til den største prosentandelen av markedet.

Referanser

2020
NFL
Arrangementer påvirket av koronaviruspandemien